**משלוח מנות רפואה הכי עמוקה**

**פתיח**

**אפשרות א' - קלפים :**

* מפזרים את הקלפים ומבקשים מכל אחד ואחת לבחרו קלף ולענות על שאלה

ספרו על מנהגי משלוח מנות בבית שלכם, בשכונה שלכם

למי אתם נוהגים לשלוח מנות מידי שנה? ולמי לא?

 מה השיקולים בבחירה למי שולחים מנות ומה שולחים?

ספרו על מנהג פורים שהיה קיים (ואולי עדיין) בבית של סבא וסבתא?

ספרו על משלוח מנות שהשאיר עליכם רושם?

ספרו על מנהג משלוחי המנות שהיה נהוג אצלכם כשהייתם תלמידים בבית הספר?

**אפשרות ב' :**

* מנהגי משלוח מנות בבית שלכם, בשכונה שלכם,
* למי שולחים מנות מה שיקולי הדעת בבחירת למי שולחים מנות ומה שולחים

מסורת של משלוחי מנות נשתמרה בהרבה מאד מקהילות ישראל. ....

* למה שווה לשמר מסורת זו?

**לימוד חלק א' :**

 **מגילת אסתר:** אחת מ[חמש המגילות](https://he.wikipedia.org/wiki/%D7%97%D7%9E%D7%A9_%D7%9E%D7%92%D7%99%D7%9C%D7%95%D7%AA) שב[תנ"ך](https://he.wikipedia.org/wiki/%D7%AA%D7%A0%22%D7%9A). במגילה מסופר על מזימה [להשמדתם](https://he.wikipedia.org/wiki/%D7%A8%D7%A6%D7%97_%D7%A2%D7%9D) של יהודי [ממלכת פרס](https://he.wikipedia.org/wiki/%D7%9E%D7%9E%D7%9C%D7%9B%D7%AA_%D7%A4%D7%A8%D7%A1) בימי

המלך [אחשוורוש](https://he.wikipedia.org/wiki/%D7%90%D7%97%D7%A9%D7%95%D7%95%D7%A8%D7%95%D7%A9) על ידי [המן האגגי](https://he.wikipedia.org/wiki/%D7%94%D7%9E%D7%9F_%D7%94%D7%90%D7%92%D7%92%D7%99) ", וכיצד סיכלו אותה [אסתר המלכה](https://he.wikipedia.org/wiki/%D7%90%D7%A1%D7%AA%D7%A8_%D7%94%D7%9E%D7%9C%D7%9B%D7%94) ו[מרדכי היהודי](https://he.wikipedia.org/wiki/%D7%9E%D7%A8%D7%93%D7%9B%D7%99_%D7%94%D7%99%D7%94%D7%95%D7%93%D7%99). סיפור

 המגילה מתרחש ב[מאה החמישית](https://he.wikipedia.org/wiki/%D7%94%D7%9E%D7%90%D7%94_%D7%94-5_%D7%9C%D7%A4%D7%A0%D7%94%22%D7%A1) עד [הרביעית לפני הספירה](https://he.wikipedia.org/wiki/%D7%94%D7%9E%D7%90%D7%94_%D7%94-4_%D7%9C%D7%A4%D7%A0%D7%94%22%D7%A1).

* בואו נראה איך הכל התחיל, דמיינו את הממלכה של אחשוורוש 127 מדינות המון שטח המון תרבויות המון עמים.

והתכונה הבולטת שהמן בוחר לתאר בה את היהודים כעם היא:

**"וַיֹּאמֶר הָמָן לַמֶּלֶךְ אֲחַשְׁוֵרוֹשׁ יֶשְׁנוֹ עַם אֶחָד מְפֻזָּר וּמְפֹרָד בֵּין הָעַמִּים"**

[אסתר ג, ח]

רגע לשיח:

* איזו התנהגות יש לעם שהוא מפוזר ומפורד? איך הם מתנהגים זה לזה?
* האם העובדה שעם ישראל מפורד ומפוזר טובה למלכות אחשוורוש או מפריעה לו?
* למה לדעתכם הם היו מפורדים?
* למה זה דומה היום?

המקור למנהג משלוח המנות הוא מגילת אסתר פרק ט'

**וַיִּכְתֹּ֣ב מׇרְדֳּכַ֔י אֶת־הַדְּבָרִ֖ים הָאֵ֑לֶּה וַיִּשְׁלַ֨ח סְפָרִ֜ים אֶל־כׇּל־הַיְּהוּדִ֗ים .... הַקְּרוֹבִ֖ים וְהָרְחוֹקִֽים׃**

**לְקַיֵּם֮ עֲלֵיהֶם֒ לִהְי֣וֹת עֹשִׂ֗ים אֵ֠ת י֣וֹם אַרְבָּעָ֤ה עָשָׂר֙ לְחֹ֣דֶשׁ אֲדָ֔ר וְאֵ֛ת יוֹם־חֲמִשָּׁ֥ה עָשָׂ֖ר בּ֑וֹ בְּכׇל־שָׁנָ֖ה וְשָׁנָֽה׃**

**... לַעֲשׂ֣וֹת אוֹתָ֗ם יְמֵי֙ מִשְׁתֶּ֣ה וְשִׂמְחָ֔ה וּמִשְׁלֹ֤חַ מָנוֹת֙ אִ֣ישׁ לְרֵעֵ֔הוּ וּמַתָּנ֖וֹת לָֽאֶבְיֹנִֽים׃**

* מרדכי ואסתר דאגו לדורות הבאים, היה חשוב להם שכולם קרובים ורחוקים יזכרו את ההצלה של היהודים ויציינו את היום הזה בשלושה דברים: ארוחה חגיגית- סעודת חג, משלוח מנות ומתנות לאביונים.

רגע לשיח:

* למה אחרי שבוטלה הגזירה של המן קבעו מרדכי ואסתר לזכור במשך דורות עד ימינו את החג דרך משלוח מנות, מתנות לאביונים ומשתה?

**לימוד חלק ב' :**

 **חכם שלמה אלקבץ**  היה ממשפחה של [מגורשי ספרד](https://he.wikipedia.org/wiki/%D7%92%D7%99%D7%A8%D7%95%D7%A9_%D7%A1%D7%A4%D7%A8%D7%93). הוא נולד בשנת [1505](https://he.wikipedia.org/wiki/1505) לערך, ככל הנראה ב[סלוניקי](https://he.wikipedia.org/wiki/%D7%A1%D7%9C%D7%95%D7%A0%D7%99%D7%A7%D7%99) שביוון.

 היה [מקובל](https://he.wikipedia.org/wiki/%D7%9E%D7%A7%D7%95%D7%91%D7%9C) ו[פייטן](https://he.wikipedia.org/wiki/%D7%A4%D7%99%D7%99%D7%98%D7%9F) [צפתי](https://he.wikipedia.org/wiki/%D7%A6%D7%A4%D7%AA). נודע בשל פיוטו [לכה דודי](https://he.wikipedia.org/wiki/%D7%9C%D7%9B%D7%94_%D7%93%D7%95%D7%93%D7%99), שהוכנס לכל סידורי התפילה.

**כְּדֵי לְהַרְבּוֹת שָׁלוֹם הֶפֶךְ מָה שֶׁטָּעַן הָמָן הָרָשָׁע "יֶשְׁנוֹ עַם אֶחָד מְפֻזָּר וּמְפֹרָד"...**

**בְּמָקוֹם שֶׁרָאוּי לִהְיוֹת עַם אֶחָד, הִנָּם מְפֻזָּרִים וּמְפֹרָדִים במחלוקתם....**

 **לְכָךְ תִּקְּנוּ מִשְׁלוֹחַ מָנוֹת, כְּדֵי לְהַפְגִּין אֶת הַיְּדִידוּת בֵּין אָדָם לַחֲבֵרוֹ.**

**(חכם שלמה הלוי אלקבץ, מתוך 'החכם היומי'**)

 רגע לשיח:

* איך תראה חברה שאין בה מחלוקות? מה יתרונות ומה חסרונות של חברה כזו?
* חישבו על דרכים ודוגמאות שאפשר לנהל מחלוקות ובכל זאת להרגיש "אחד", ביחד?

****

 **רבי שלמה קרליבך** יהודי אמריקאי. ידוע בכינויו "הרבי המרקד", הוא מבשר ומייסד ז'אנר מוזיקלי הקרוי על שמו,

 ונחשב לאחד מגדולי הזמרים החסידיים של המאה ה-20.

**למדוני פעם שמשלוח מנות הוא הרפואה הכי עמוקה.**

**העולם שלנו חולה בשנאה,**

**חולה מזה שכולם מפחדים אחד מהשני,**

**חולה מזה שלא מאמינים שאפשר לשפר.**

**כל הצדיקים אמרו שחבר יכול לעשות הרבה יותר מאשר הרבי הכי גדול,**

**כי זה רק תלוי בכמה אהבה אתה נותן לבן אדם.**

**גם משלוח מנות זה ככה.**

**לכן בפורים אנחנו מרפאים את העולם…”** ( רבי שלמה קרליבך)



 **רגע לשיח**

* איך משלוח מנות יכול להיות רפואה ?
* למי הוא רפואה יותר לנותן או למקבל ? למה?
* סמנו בצבע את הדבר אותו אתם רוצים לרפא בעזרת משלוח מנות – ושתפו את החברותא שלכם.

דיון במליאה :

* יש לי יכולת השנה לשלוח רק משלוח מנות אחד – למי כדאי לי לשלוח?

לחבר/ה טוב/ה, למישהו שאני לא מכיר/ה, לחבר/ה מהכיתה שאין לי הרבה קשר איתו/ איתה , לחבר/ה שאנחנו בריב ?

**לימוד חלק ג' :**

 **חכם יוסף מרדכי סיבוני** נולד במרוקו בשנת 1932. בשנת 1996 הוא זכה ועלה לארץ ישראל. חכם סיבוני נפטר ביום

 כ"ח מנחם אב תשס"ו (2006), ונטמן בהר המנוחות בירושלים.

**"** **וְזֶהוּ עִנְיַן מִשְׁלוֹחַ מָנוֹת אִישׁ לְרֵעֵהוּ....**

**מֵעִקְּרֵי הַמִּצְוָה הוּא**

**שֶׁיִּשְׁלַח לְמִי שֶׁיֵּשׁ לוֹ טִינָה וּקְפִידָה עָלָיו** ( שישלח למי שהוא כועס עליו) **,**

**וְכֵן צָרִיךְ שְׁתֵּי מָנוֹת, דָּבָר חָשׁוּב, בִּכְדֵי שֶׁיִּתְפַּיֵּס."**

 חכם יוסף מרדכי סיבוני

 **רגע לשיח**

* איך הייתם מגיבים לו הייתם מקבלים משלוח מנות ממישהו שכועס עליכם?

שאתם כועסים עליו ? שאתם ברוגז איתו?

* תחשבו על מישהו שרבתם איתו לאחרונה וכיצד תוכלו לפייס אותו בעזרת משלוח מנות.

מה תרגישו כשתעשו זאת?

**אסיף**

**אפשרות א' :**

* דמיינו שרבי שלמה קרליבך וחכם מרדכי סיבוני נפגשים בבית קפה – מה היו מספרים זה לזה על הקהילה שלהם?
* מה הביא אותם לומר את הדרשה הזו?
* אפשר להציג את המפגש.

**אפשרות ב':**

* יש לי יכולת השנה לשלוח רק משלוח מנות אחד – למי כדאי לי לשלוח?

 לחבר/ה טוב/ה, למישהו שאני לא מכיר/ה, לחבר/ה מהכיתה שאין לי הרבה קשר איתו/ איתה , לחבר/ה שאנחנו בריב?

* איך כדאי לשלוח מנות ? ע"י שליח? ע"י חבר? בעצמי?

**אפשרות ג': (ליסודי)**

כתבו פתק למשלוח המנות למי שיושב מצד ימין שלכם, או למישהו שאתם בסכסוך איתו או למישהו שהייתם רוצים להתקרב אליו .

* **סיכום ה”פ.ל.א “**
* ב**פתיח** שמענו על מנהגי משלוח מנות במשפחות שלכם.
* ב**לימוד** פתחנו במגילת אסתר המקור למשלוח מנות, והכרנו טעמים שונים למנהג היפה הזה.
* וב**אסיף** ...... ( תוסיפו לפי בחירת האסיף שלכם)
* סבב- תובנה שאני יוצא מהשיח הזה